હવે કાલથી નિરાંત.નો દોડાદોડી.પત્ની સાથે હળવી પળો માણીશું. એનો પણ મારી ઉપર કોઇ હક્ક તો ખરો ને ? બિચારી આટલા વરસોથી ફરિયાદ કરે છે. મારી પ્રતીક્ષા કરે છે. હવે તેની બધી ફરિયાદનો અંત. મીઠા શમણા સાથે યશવંતભાઇ ઉંઘની આગોશમાં…. સવારે રોજના સમયે જ ઉંઘ ઉડી ગઇ. તો પણ થોડીવાર એમ જ આળસમાં રજાઇ ઓઢી પડયાં રહ્યાં. ચાલવા કાલથી જશું. હજુ આજે તો પહેલો દિવસ છે. હવે તો રોજ રવિવાર જ છે ને ? યશવંતભાઇ નિરાંતે ઉઠયા. જોકે વચ્ચે પત્ની બે વાર ઉઠાડવા આવી ગઇ.પણ પોતે જલદી મચક ન આપી. ઉઠી ફ્રેશ થઇ પત્નીને પણ પોતાની સાથે ચા પીવાની ઓફર મૂકી.